
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 707 


ΑΠΟΦΑΣΕΙ Σ 

Αριθμ. 5260 

Καθορισμός των ορίων αιγιαλού, παραλίας και παλαιού 
αιγιαλού στη θέση «από Φάρο Αρκουδιού μέχρι βό¬ 
ρειο όριο οικισμού Αρκουδιού» στην παραλιακή πε¬ 
ριοχή του οικισμού Αρκουδιού του Δ.Δ. Λυγιάς του 
Δήμου Βαρθολομιού Νομού Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 3,4,5 και 6 του ν. 2971/2001 
(ΦΕΚ 285/τ.Α7ΐ9.12.2001) «Περί αιγιαλού και παραλίας». 

2. Τ ις διατάξεις του άρθρου 4 του ν. 3200/1955 «Περί διοι¬ 
κητικής αποκέντρωσης», όπως αυτές τροποποιήθηκαν και 
ισχύουνσήμεραμεταν.δ.532/1970,β.δ.704/1970,β.δ.705/1970, 
β.δ. 192/1972, π.δ. 347/1986, ν. 2026/1992 και π.δ. 97/1993. 

3. Τις διατάξεις του άρθρου 20 του ν. 719/1977 «Περί 
του τρόπου σύνταξης τοπογραφικών και υψομετρικών 
διαγραμμάτων από ιδιώτες μηχανικούς κ.λ.π.». 

4. Την παρ. 21 του άρθρου 46 του ν. 3220/2004 «Μέτρα 
αναπτυξιακής και κοινωνικής πολιτικής-αντικειμενοποίη- 
ση του φορολογικού ελέγχου και άλλες διατάξεις» (ΦΕΚ 
15/τ.Α'/28.1.2004), με την οποία ορίζεται ότι από 10.4.2004 
αρμοδιότητες του Υπουργού Οικονομίας και Οικονομι¬ 
κών οι οποίες ανήκαν ή είχαν μεταβιβαστεί στους Νο¬ 
μάρχες μέχρι την έναρξη λειτουργίας των Νομαρχιακών 
Αυτοδιοικήσεων και αφορούν θέματα του Υπουργείου 
Οικονομίας και Οικονομικών, που εξαιρέθηκαν από την 
κατάργηση με τις διατάξεις της παρ. 2 του άρθρου 39 
του ν. 2218/1994, περιέρχονται στον Γενικό Γραμματέα 
της Περιφέρειας. 

5. Την υπ’ αριθμ. 11405/6.9.2004 απόφαση του Γενικού 
Γ ραμματέα που ορίζει την Δ.Δ.Ε ως αρμόδια Διεύθυν¬ 
ση για την μελέτη και εισήγηση θεμάτων αιγιαλού και 
παραλίας. 

6. Το υπ’ αριθμ. 36/27.7.2004 έγγραφο της Γενικής 
Γραμματείας της Κυβέρνησης. 

7. Την από 17.5.2006 έκθεση της κατά το άρθρο 3 
του ν. 2971/2001 αρμόδιας Επιτροπής καθορισμού των 
ορίων του αιγιαλού, παραλίας και παλαιού αιγιαλού στη 
θέση «από Φάρο Αρκουδιού μέχρι βόρειο όριο οικισμού 
Αρκουδιού» στην παραλιακή περιοχή του οικισμού Αρ¬ 
κουδιού του Δ.Δ. Λυγιάς του Δήμου Βαρθολομιού Νομού 
Ηλείας. 


29 Αυγούστου 2006 

8. Τα τοπογραφικά διαγράμματα τα οποία συντάχθη¬ 
καν σε κλίμακα 1:500 τον Ιούλιο 2004 από τον Πολιτικό 
Μηχανικό Τ.Ε. Μπεβούδα Πέτρο, σε δύο πινακίδες, και 
όπως αυτά ελέγχθηκαν για την ακρίβεια της αποτύ¬ 
πωσης τον Απρίλιο 2005 από τον Τ.Ε. Μηχανικό Τοπο¬ 
γραφίας Δημήτρη Μενύχτα και θεωρήθηκαν από τον 
Εργ. Τοπογράφο Τ.Ε. Σιάννη Νικόλαο, Προϊστάμενο της 
Κτηματικής Υπηρεσίας Ν. Ηλείας. 

9. Την σύμφωνη γνώμη του Γενικού Επιτελείου Ναυτι¬ 
κού που διατυπώθηκε στο υπ’ αριθμ. 544.5/321/06/8800/ 
24.3.2006 έγγραφό του, αποφασίζουμε: 

Επικυρώνουμε την από 17.5.2006 έκθεσή της κατά το 
άρθρο 3 του ν. 2971/2001 αρμόδιας Επιτροπής καθο¬ 
ρισμού των ορίων αιγιαλού, παραλίας και παλαιού αιγια- 
λού στην θέση «από Φάρο Αρκουδιού μέχρι βόρειο όριο 
οικισμού Αρκουδιού» στην παραλιακή περιοχή του οι¬ 
κισμού Αρκουδιού του Δ.Δ. Λυγιάς του Δήμου Βαρθο¬ 
λομιού, Νομού Ηλείας, καθώς και τα τοπογραφικά δια¬ 
γράμματα τα οποία συντάχθηκαν σε κλίμακα 1:500 τον 
Ιούλιο 2004 από τον Πολιτικό Μηχανικό Τ.Ε. Μπεβούδα 
Πέτρο, σε δύο πινακίδες, και όπως αυτά ελέγχθηκαν για 
την ακρίβεια της αποτύπωσης τον Απρίλιο 2005 από 
τον Τ.Ε. Μηχανικό Τοπογραφίας Δημήτρη Μενύχτα και 
θεωρήθηκαν από τον Εργ. Τοπογράφο Τ.Ε. Σιάννη Νικό¬ 
λαο προϊστάμενο της Κτηματικής Υπηρεσίας Ν. Ηλείας, 
σύμφωνα με το άρθρο 4 του ν. 2971/2001. 

Στα τοπογραφικά αυτά διαγράμματα καθορίσθηκαν η 
οριογραμμή του αιγιαλού με κόκκινη συνεχή πολυγωνική 
γραμμή με στοιχεία Α, 1, 2, 3,..., 26, 27, 28, ΚΙ και η οριο- 
γραμμή της παραλίας με κίτρινη συνεχή πολυγωνική 
γραμμή με στοιχεία Α', 1', 2, 3, 4, 5, 6, 7, 8, 9,10,11,12,13, 
14,15,16,17,18,19, 20, 21, 22, 22, 26, ΚΤ. 

Η οριογραμμή της παραλίας από την κορυφή 1 έως την 
κορυφή 22 ταυτίζεται με την οριογραμμή του αιγιαλού, 
ενώ από την κορυφή 22' έωςτην κορυφή ΚΤ ταυτίζεται 
με το όριο της δημόσιας δασικής έκτασης που αναφέ- 
ρεται στην υπ’ αριθμ. 424/19.3.1977 (ΦΕΚ 118/20.4.1977/ 
τ.Δ') απόφαση Νομάρχη Ηλείας «περί κήρυξης Δημόσιας 
Δασικής εκτάσεως, κείμενης εν θέση «Αρκούδι» περι¬ 
φέρειας κοινότητας Λυγιάς Ηλείας, ως αναδασωτέας 
προκειμένου να εξυπηρετούνται οι σκοποί της παρ. 2 
του άρθρου 1 του ν. 2971/2001. Στο τμήμα όπου η οριο- 
γραμμή της παραλίας ταυτίζεται με την οριογραμμή του 
αιγιαλού, οι σκοποί της παρ. 2 του άρθρου 1 του ν. 2971/ 
2001 εξυπηρετούνται από τους καθέτους δρόμους προς 
τον αιγιαλό που υπάρχουν στον οικισμό. 

Από τη ζώνη της παραλίας δεν εξαιρούνται κτίσματα 
και περιφράξεις. 

Η Κτηματική Υπηρεσία Ηλείας στην οποία κοινοποιεί¬ 
ται η παρούσα απόφαση, παρακαλείται για την άμεση 
αποστολή τηςΈκθεσης και των Τοπογραφικών διαγραμ¬ 
μάτων στο Δήμο Βαρθολομιού για την ανάρτησή τους 
(Γνωμοδότηση υπ’ αριθμ. 562/2005 του Νομικού Συμβου¬ 
λίου του Κράτους). 

Η απόφαση αυτή με την έκθεση της επιτροπής και το 
τοπογραφικό διάγραμμα, να δημοσιευθούν στην Εφη¬ 
μερίδα της Κυβερνήσεως. 

Πάτρα, 4 Ιουλίου 2006 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 


ΕΚΘΕΣΗ ΕΠΙΤΡΟΠΗΣ 

Για τον καθορισμό των ορίων αιγιαλού-παραλίας και 
του παλαιού αιγιαλού στη θέση από «ΦΑΡΟ ΑΡΚΟΥ¬ 
ΔΙΟΥ» μέχρι «ΒΟΡΕΙΟ ΟΡΙΟ ΟΙΚΙΣΜΟΥ ΑΡΚΟΥΔΙΟΥ» 
στην παραλιακή περιοχή του οικισμού Αρκουδιού 
του Δήμου Βαρθολομιού. 

Στον Πύργο σήμερα στις 17.5.2006, ημέρα Τετάρτη, οι 
παρακάτω υπογράφοντες: 

1. Νικόλαος Σιάννης, Προϊστάμενος της Κτηματικής 
Υπηρεσίας, ως Πρόεδρος. 

2. Δημήτρης Μενύχτας, Τ.Ε. Μηχανικών - Τοπογραφίας 
της Κτηματικής Υπηρεσίας Ηλείας, αναπληρωτής της 
κωλυόμενης Π.Ε. Μηχανικών - Αγρονόμου Τοπογράφου 
της Κτηματικής Υπηρεσίας Ηλείας ως μέλος. 

3. Διονύσιος Πουλής, Υποπλοίαρχος Λ.Σ., Λιμενάρχης 
Κυλλήνης, ως μέλος. 

4. Δημήτρης Σπυρούλιας, Αρχιτέκτονας Μηχανικός, 
Δ/ντής της Πολεοδομίας - Χωροταξίας και Περιβάλλο¬ 
ντος της Ν.Α. Ηλείας, ως μέλος. 

5. Κλημεντία Καραγιάννη, Αρχιτέκτονας Μηχανικός, 
Δ/ντρια Χωρ/ξίας και Περιβάλλοντος της Γ.Γ Περ. Δυ¬ 
τικής Ελλάδας, ως μέλος 

που αποτελούμε την επιτροπή που προβλέπεται από 
τις διατάξεις του άρθρου 3 του ν. 2971/2001 «Περί αιγια- 
λού και παραλίας, όπως καθορίσθηκε η σύνθεση της με 
την αριθ. 9611/12.10.2004 απόφαση του Γενικού Γραμμα¬ 
τέα της Περιφέρειας Δυτικής Ελλάδας, παρούσας και 
της Ουρανίας Αγγελοπούλου γραμματέα της Επιτροπής, 
συνεδριάσαμε στο κατάστημα της Κτηματικής Υπηρε¬ 
σίας Ηλείας, ύστερα από την υπ’ αριθμ. 961/11.5.2006 
έγγραφη πρόσκληση του Προέδρου. 

Αφού λάβαμε υπόψη 

1. Τις δ/ξεις του ν. 2971/2001 «Περί αιγιαλού και πα¬ 
ραλίας». 

2. Την υπ’ αριθμ. 1089532/198205/Β0010/20.4.2005 (ΦΕΚ 
595/6.5.2005/τ.Β') κοινή υπουργική απόφαση των Υπουρ¬ 
γών Οικονομίας και Οικονομικών και ΠΕ.ΧΩ.Δ.Ε. σχετικά 
με την εφαρμογή των όσων αναφέρονται στην παρ. 1 
του άρθρου 9 του ν. 2971/2001. 

3. Τις δ/ξεις του ν. 2690/1999 (ΦΕΚ 45/Α') «Κύρωση του 
Κώδικα Διοικητικής Διαδικασίας και άλλες διατάξεις». 

4. Την παρ. 18 του άρθρου 2 του ν. 1577/18.12.1985 (ΦΕΚ 
210/Α) «Γενικός Οικοδομικός Κανονισμός». 

5. Τα τοπογραφικό και υψομετρικά διαγράμματα που 
συνέταξε ο Μπεβούδας Πέτρος, Πολιτικός Μηχανικός 
Τ.Ε., τον Ιούλιο 2004 σε κλίμακα 1:500 σε δύο πινακίδες, 


τα οποία ελέγχθηκαν και θεωρήθηκαν για την ακρί¬ 
βεια της αποτύπωσης από τον Δημήτρη Μενύχτα Τ.Ε. 
Μηχανικών - Τοπογραφίας, της Κτηματικής Υπηρεσίας 
Ηλείας τον Απρίλιο του 2005, σύμφωνα με το άρθρο 4 
του ν. 2971/2001. 

6. Το υπ’ αριθμ. 3759/ΟΙΚ/24.5.2004 έγγραφο του τμή¬ 
ματος Πολ. Σχεδ. και Εφαρμογών της Δ/νσης Περι¬ 
βάλλοντος και Χωροταξίας της Περιφέρειας Δυτικής 
Ελλάδας με το οποίο μας γνωρίζει ότι «αδυνατεί να 
προσδιορίσει τη διαμορφωμένη γραμμή δόμησης (όπως 
αυτή ορίζεται στην παρ. 5 του άρθρου 7 του ν. 2971/2001) 
στον οικισμό Αρκουδιού, αφού αυτή δεν υφίσταται εν 
τοις πράγμασι». 

7. Το υπ’ αριθμ. 1683/ΟΙΚ/3.3.2005 έγγραφο του τμήμα¬ 
τος Πολ. Σχεδ. και Εφαρμογών της Δ/νσης Περιβάλλο¬ 
ντος και Χωροταξίας της Περιφέρειας Δυτικής Ελλάδας 
με το οποίο μας γνωρίζει ότι «η μη ύπαρξη και κατά 
συνέπεια ο μη προσδιορισμός της νόμιμα διαμορφω¬ 
μένης γραμμής δόμησης δεν αποτελεί ανασταλτικό 
παράγοντα για την περαιτέρω διαδικασία καθορισμού 
αιγιαλού και παραλίας από την Υπηρεσία σας δοθέντος 
ότι αυτό δεν αναφέρεται ως καθοριστικό στοιχείο για 
τον εν λόγω καθορισμό από την ισχύουσα Νομοθεσία 
που διέπει το συγκεκριμένο θέμα». 

8. Το υπ’ αριθμ. 990/7.4.2005 έγγραφο του Τ.Π. & Π.Ε. 
Αμαλιάδας της Δ/νσης Πολεοδομίας -Χωροταξίας και 
Περιβάλλοντος της Ν.Α. Ηλείας, με το οποίο μας γνω¬ 
ρίζει ότι το τοπογραφικό διάγραμμα που συνοδεύει την 
υπ’ αριθμ. ΙΓ. 10466/26.9.1977 (ΦΕΚ 465/Δ719.11.1977) από¬ 
φαση Νομάρχη Ηλείας, με την οποία καθορίστηκαν τα 
όρια του οικισμού Αρκουδιού έγει μόνο συμβουλευτικό 
χαρακτήρα. Η απόφαση αυτή δεν έχει νομικό έρεισμα, 
αφού το Σ.τ.Ε. με τις υπ’ αριθμ. 2029/1978 και 2033/1978 
αποφάσεις του έκρινε ότι η 35400/1976 (ΦΕΚ 10/1976/τ.Δ') 
απόφαση «περί του τρόπου καθορισμού ορίων οικισμών 
προ του έτους 1923, στερουμένων σχεδίων ρυμοτομίας» 
στην οποία στηρίχτηκε η παραπάνω απόφαση Νομάρχη 
Ηλείας, στερείται νομίμου ισχύος. 

9. Το υπ’ αριθμ. 1220/4.5.2005 έγγραφο του Τ.Π. & Π.Ε. 
Αμαλιάδας της Δ/νσης Πολεοδομίας -Χωροταξίας και 
Περιβάλλοντος της ΝΑ. Ηλείας, με το οποίο μας απο¬ 
στέλλει στοιχεία για τις οικοδομές που υπάρχουν στην 
περιοχή του οικισμού Αρκουδιού προς την πλευρά της 
θάλασσας. 

10. Τα στοιχεία που μας προσκόμισαν οι ιδιοκτήτες των 
οικοπέδων και των κτιρίων στην περιοχή του οικισμού 
Αρκουδιού προς την πλευρά της θάλασσας, ύστερα από 
πρόσκληση της Κτηματικής Υπηρεσίας Ηλείας. 

11. Την υπ’ αριθμ. 424/19.3.1977 (ΦΕΚ 118/20.4.1977/τ.Δ') 
απόφαση Νομάρχη «περί κηρύξεως Δημόσιας Δασικής 
εκτάσεως, κείμενης εν θέση «Αρκούδι» περιφέρειας κοι¬ 
νότητας Λυγιάς Ηλείας, ως αναδασωτέας» με το συνημ¬ 
μένο τοπογραφικό διάγραμμα της έκτασης αυτής. 

12. Την από 21.4.2005 Έκθεση της Επιτροπής με τις 
έγγραφες επιφυλάξεις που είχαν εκφράσει το τρίτο 
και το τέταρτο μέλος αντίστοιχα. 

13. Το υπ’ αριθμ. Φ.544.5/19737/05/Αριθμ. Σχ. 15840/ 
28.6.2005 έγγραφο του Γ.Ε.Ν. με τις παρατηρήσεις που 
έθεσε σχετικά με την από 21.4.2005 Έκθεση της Επι¬ 
τροπής καθώς και τα τέσσερα φωτοερμηνευτικά δια¬ 
γράμματα σε κλίμακα 1:2.000, που το συνόδευαν και 
προέρχονταν από αεροφωτογραφίες των ετών 1960, 
1972 και 1988. 

14. Την από 24.8.2005 Έκθεση της Επιτροπής με την 
έγγραφη επιφύλαξη που είχε εκφράσει το τρίτο μέλος 
με την οποία αποφάσισε να ζητήσει διευκρινήσεις από 
το Γ.Ε.Ν. σχετικά με τα όσα αναφέρει στο παραπάνω 
έγγραφο του και από το Τ.Π. & Π.Ε. Αμαλιάδας σχετικά 
με την νομιμότητα του κτιρίου ιδιοκτησίας Θεοδωρό- 
πουλου Δημητρίου (πρώην Κέστη). 

15. Το υπ’ αριθμ. 1508/9.9.2005 έγγραφο της Κτηματι¬ 
κής Υπηρεσίας Ηλείας με το οποίο ζητά διευκρινήσεις 
σχετικά με τα όσα επισημαίνονται στο παραπάνω έγ¬ 
γραφο του Γ.Ε.Ν. 

16. Το υπ’ αριθμ. Φ.544.5/1177/05/Αριθμ. Σχ. 10120/ 
19.10.2005 έγγραφο του Γ.Ε.Ν. με το οποίο διευκρινίζει τα 
όσα επισημαίνει στην παράγραφο 4 του προηγούμενου 
εγγράφου του ότι έχουν απλά και μόνο ενημερωτικό 
χαρακτήρα καθώς και το γεγονός ότι το φυσικό όριο 
βλάστησης αποτελεί κατά κανόνα σαφή ένδειξη του 
ορίου μέχρι του οποίου φθάνουν οι μέγιστες συνήθεις 
αναβάσεις του κυματισμού. 

17. Τα υπ’ αριθμ. 2849/31.10.2005 και 3832/5.12.2005 έγ¬ 
γραφα του Τ.Π. και Π.Ε. Αμαλιάδας ύστερα από το υπ’ 
αριθμ. 2265/8.9.2005 έγγραφο της Κτηματικής Υπηρε¬ 
σίας Ηλείας και στα οποία αναφέρει έχει διαπιστωθεί 
υπέρβαση στο περίγραμμα του κτιρίου ιδιοκτησίας Θε- 
οδωρόπουλου Δημητρίου (πρώην Κέστη) και οι οποίες 
έχουν προκόψει ύστερα από την επισκευή - ενίσχυση 
των κολώνων του φέροντα οργανισμού του κτιρίου. 

18. Την από 8.12.2005 Έκθεση της Επιτροπής Καθορι¬ 
σμού με την οποία αποφάσισε να ζητήσει συμπληρωματικά 
στοιχεία από το Τ.Π. & Π.Ε. Αμαλιάδας σχετικά με τις υπερ¬ 
βάσεις στο περίγραμμα του κτιρίου ιδιοκτησίας Θεοδω- 
ρόπουλου Δημητρίου (πρώην ιδιοκτησία Κέστη) καθώς και 
για το ζήτημα της αντίφασης του υπ’ αριθμ. 2606/28.4.1980 
Πρωτοκόλλου Επικινδύνως Επιμορρόπου που πρέπει να 
κριθεί από την αρμόδια Επιτροπή Επικινδύνως Ετοιμόρ¬ 
ροπων του από 13.4.1929 π.δ. (ΦΕΚ 153/1929/τ.Α'). 

19. Το υπ’ αριθμ. 4043/16.12.2005 έγγραφο του Τ.Π. και 
Π.Ε. Αμαλιάδας με το οποίο αποστέλλει σκαρίφημα επί 
του οποίου εντοπίζονται οι υπερβάσεις της οικοδομής 
ιδιοκτησίας Θεοδωρόπουλου Δημητρίου που προέκυψαν 
ύστερα από επισκευή - ενίσχυση του κτιρίου χωρίς να 
έχει χορηγηθεί καμία άδεια επισκευής καθώς και το 
πρωτόκολλο αυτοψίας της Επιτροπής Επικινδύνως Ετοι¬ 
μόρροπων του από 13.4.1929 π.δ. (ΦΕΚ 153/1929/τ.Α'). 

20. Το από 16.12.2005 Πρωτόκολλο της Επιτροπής 
Επικινδύνως Ετοιμόρροπων του από 13.4.1929 π.δ. (ΦΕΚ 
153/1929/τ.Α') και στο οποίο ομόφωνα αποφαίνεται ότι η 
οικοδομή ιδιοκτησίας Θεοδωρόπουλου Δημητρίου δεν 
είναι επικίνδυνα ετοιμόρροπη. 

21. Τα συμπληρωματικά στοιχεία που μας προσκόμισε 
ο Θεοδωρόπουλος σχετικά με την ιδιοκτησία του με 
την από 8.12.2005 αίτησή του μεταξύ των οποίων είναι 
ο τίτλος οριστικής μη κατεδάφισης του αυθαιρέτου 
στην περιοχή του οικισμού Αρκουδιού σύμφωνα με το 
ν. 720/1977 (σελ. 074 και αριθμό κατάθεσης αίτησης 
75/16.2.1978), τα κατασκευαστικά σχέδια της οικοδομής 
που συνόδευαν την υπ’ αριθμ. 813/1978 άδεια οικοδομής 
καθώς και μια πλάγια φωτογραφία (καρτποστάλ) του 
οικισμού. 

22. Την από 21.12.20 05 Έκθεση της Επιτροπής Καθο¬ 
ρισμού με την οποία καθόρισε τις οριογραμμές αιγια- 
λού, παραλίας και παλαιού αιγιαλού στην περιοχή του 
οικισμού Αρκουδιού. 


23. Το υπ’ αριθμ. 1005387/440/Β0010/22.2.2006 έγγραφο 
της Δ/νσης Δημόσιας Περιουσίας του Υπουργείου Οικο¬ 
νομίας και Οικονομικών με το οποίο μας γνωστοποίησε 
την υπ’ αριθμ. 13/2006 Ατομική Γνωμοδότηση του Γραφεί¬ 
ου του Νομικού Συμβούλου του Υπουργείου, σύμφωνα με 
την οποία τα κτίσματα - οικοδομές δεν εμπίπτουν στην 
έννοια του σόου «ΤεχνικάΈργα» για την εφαρμογή της 
διάταξης του άρθρου 9 παρ. 1 περ. στ' του ν. 2971/2001 
και η οποία έγινε αποδεκτή στις 15.2.2006 από τον Γ ενικό 
Γραμματέα Δημοσιονομικής Πολιτικής. 

24. Την υπ’ αριθμ. 13/2006 Ατομική Γνωμοδότηση του 
Νομικού Συμβουλίου του Κράτους. 

25. Το υπ’ αριθμ. 1005382/439/Β0010/7.3.2006 έγγραφο 
της Δ/νσης Δημόσιας Περιουσίας του Υπουργείου Οικο¬ 
νομίας και Οικονομικών με το οποίο μας γνωστοποίησε 
εκ νέου την υπ’ αριθμ. 13/2006 Ατομική Γνωμοδότηση 
του Γ ραφείου του Νορκού Συμβούλου του Υπουργείου 
Οικονομι-κών η οποία έγινε αποδεκτή στις 15.2.2006 από 
τον Γ ενικό Γ ραμματέα Δημοσιονομικής Πολιτικής. 

26. Το υπ’ αριθμ. Φ.544.5/321/06/Αριθμ. Σχ. 8800/24.3.2006 
έγγραφο του Γ.Ε.Ν., με το οποίο συμφωνεί με τα όρια 
αιγιαλού και παραλίας όπως αυτά καθορίστηκαν από 
την Επιτροπή Καθορισμού με την από 21.12.2005 έκθε¬ 
σή της, με την προϋπόθεση να γίνουν οι αλλαγές που 
υποδεικνύει. 

27. Το υπ’ αριθμ. 1050349/3065/Β0010/ΠΟΛ 1190/22.7.1994 
έγγραφο της Δ/νσης Δημόσιας Περιουσίας του Υπουρ¬ 
γείου Οικονομικών με το οποίο μας κοινοποίησε την υπ’ 
αριθμ. 207/1994 Γνωμοδότηση του Ν.Σ.Κ. και η οποία 
έγινε δεκτή στις 19.7.1994 από τον Υφυπουργό Οικο¬ 
νομικών. 

28. Την υπ’ αριθμ. 207/1994 Γνωμοδότηση του Ν.Σ.Κ. με 
την οποία μεταξύ άλλων, γνωμοδοτεί σχετικά με την 
έννοια «σύμφωνη γνώμη» του Γ.Ε.Ν., που απαιτείται για 
την έκδοση απόφασης καθορισμού των οριογραμμών 
αιγιαλού - παραλίας και τι γίνεται σε περίπτωση μη 
σύμπτωσης των διαπιστώσεων της Επιτροπής Καθορι¬ 
σμού και του Γ.Ε.Ν. 

29. Την υπ’ αριθμ. 1063229/6363/Β0010/13.9.2000 (ΦΕΚ 
640/4.10.2000/τ.Δ') απόφαση Υπουργού Οικονομικών για 
τον «καθορισμό οριογραμμών αιγιαλού - παραλίας και 
παλαιού αιγιαλού από όριο οικισμού Αρκουδιού μέχρι 
το τέλος της περιοχής Λουτρών Κυλλήνης» (γειτονικός 
καθορισμός). 

30. Την υπ’ αριθμ. 1050072/4891/Β0010/18.7.2002 (ΦΕΚ 
707/19.8.2002/τ.Δ') απόφαση Υφυπουργού Οικονομίας και 
Οικονομικών για τον «καθορισμό οριογραμμών αιγιαλού 
και παραλίας στην παραλιακή περιοχή από οικισμό Γλύ- 
φας έως φάρο Αρκουδιού» (γειτονικός καθορισμός). 

31. Τα στοιχεία για τον καθορισμό του αιγιαλού-πα- 
ραλίας που προβλέπονται από την παρ. 1 του άρθρο 9 
του ν. 2971/2001 και ειδικότερα: 

α) Τη γεωμορφολογία του εδάφους για την οποία 
αναλυτικά αναφέρεται ότι: 

αΐ) Η μορφολογία της ακτής συνίσταται από: 

ί) Βραχώδη πρανή με απότομες κλίσεις και ύψη στέψης 
που κυμαίνονται από 3,70 μέτρα έως 4,50 μέτρα και 
εκτίνεται σχεδόν σε όλο το μήκος του καθορισμού. 

ϋ) Χαλαρά ιζήματα (κυρίως άμμος) που έχουν προ- 
κύψει από την αποσάθρωση - διάβρωση των μητρικών 
πετρωμάτων της ακτής και εκτίνονται μετά το βόρειο 
όριο του οικισμού. 

α2) Οι συνεχόμενες της ακτής εκτάσεις είναι: 

ί) πεδινές με έδαφος αμμώδες, βραχώδες και γεώ¬ 
δες. 

ϋ) εκτός σχεδίου πόλεως και εκτός οικισμού και είναι 
αραιά δομημένες, εκτός από τις εκτάσεις που βρίσκο¬ 
νται εντός του οικισμού Αρκουδιού και είναι πυκνοδο- 
μημένες. 

ιϋ) Βόρεια και νότια του οικισμού εκτείνονται δημόσιες 
δασικές εκτάσεις. 

ίν) Με χρήση γεωργική και τουριστική. 

α3) Το φυσικό όριο βλάστησης συνίσταται από: 

ί) Χαμηλή ποώδης βλάστηση (αγριόχορτα). 

ϋ) Δενδρώδη φυσική βλάστηση που αποτελείται κυ¬ 
ρίως από πεύκα, 

ίϋ) Θαμνώδη φυσική βλάστηση που αποτελείται κυρίως 
από κέδρα και πουρνάρια. 

β) Το γεγονός ότι στην περιοχή δεν εντοπίστηκαν 
παράκτιοι φυσικοί πόροι (με την έννοια φυσικοί πόροι 
νοείται το σύνολο των πρώτων υλών που προέρχονται 
από τη φύση, δηλαδή από το έδαφος, τα δάση, τα ύδατα 
και αξιοποιούνται βιομηχανικώς). Σημειώνεται ότι μετά 
το βόρειο όριο της περιοχής στην οποία καθορίζεται 
ο αιγιαλός-παραλία βρίσκονται οι εγκαταστάσεις των 
ιαματικών λουτρών Κυλλήνης. 

γ) Τα πορίσματα από την εκτίμηση των μετεωρολο¬ 
γικών στοιχείων της περιοχής, ήτοι το γεγονός ότι η 
περιοχή προσβάλλεται από ανέμους έντασης 6 - 8 Β 
κυρίως από Δυτικά και Νοτιοδυτικά. Σημειώνεται ότι ο 
οικισμός Αρκουδιού βρίσκεται σε φυσικό όρμο με είσοδο 
από Δυτικά - Νοτιοδυτικά. 

δ) Την μορφολογία του πυθμένα ο οποίος συνίσταται 
από βραχώδη ανώμαλη σύσταση με υφάλους και αβαθή 
κοντά στην ακτή και κλίσεις οι οποίες κυμαίνονται πε¬ 
ρίπου σε 3,00 μέτρα σε απόσταση 300,00 μέτρων από 
την ακτή έως 10,00 μέτρα σε απόσταση 750,00 μέτρων 
από την ακτή, όπως προκύπτει από τον χάρτη της Γ.Υ.Σ. 
σε κλίμακα 1:50000. Αποτέλεσμα των κλίσεων αυτών 
είναι η επίδραση του κύματος στην ακτή να είναι μικρή, 
αφού σε περιοχές με μικρά βάθη και μικρές κλίσεις 
του βυθού, η θραύση του κύματος και η εκτόνωση της 
ενέργειας του γίνεται σε μεγάλη απόσταση από την 
ακτογραμμή. Επίσης η ύπαρξη του ανωμάλου βραχώ¬ 
δους πυθμένα μπροστά στην εξεταζόμενη ακτή, επιδρά 
στην χάραξη της γραμμής του αιγιαλού, δεδομένου ότι 
τέτοιου είδους σχηματισμοί συντελούν στη διαφορο¬ 
ποίηση του κυματικού πεδίου από θέση σε θέση εντός 
της παράκτιας ζώνης. 

ε) Τον τομέα ανάπτυξης κυματισμού σε σχέση με το 
μέτωπο της ακτής, δηλαδή πρόκειται για ακτή με μεγά¬ 
λο ανάπτυγμα πελάγους, με αποτέλεσμα να συμβάλει 
στη δημιουργία μεγάλης έντασης κυματικού πεδίου 
για την συνηθισμένη ένταση ανέμου που πνέει στην 
περιοχή. 

στ) Την ύπαρξη κτιρίων στην ακτή που υφίστανται 
με νόμιμες οικοδομικές άδειες ή έχουν νομιμοποιηθεί 
με τις διατάξεις του ν. 720/1977 καθώς και την ύπαρξη 
αυθαίρετων κατασκευών (μάντρες, τοίχοι αντιστήριξης 
κ.λ.π.) που σε συνδυασμό με το βραχώδες πρανές της 
ακτής επηρεάζουν την χάραξη της οριογραμμής του 
αιγιαλού. 

ζ) Το από 3.9.1993 π.δ. (ΦΕΚ 1161/20.9.1993) «Καθορισμός 
Ζώνης Οικιστικού Ελέγχου, κατωτάτου ορίου κατάτμη¬ 
σης και λοιπών όρων και περιορισμών δόμησης στην 


εκτός εγκεκριμένου ρυμοτομικού σχεδίου και εκτός 
ορίων οικισμών προϋφισταμένων του έτους 1923 πα¬ 
ραλιακή περιοχή Δήμων και Κοινοτήτων Νομού Ηλείας», 
σύμφωνα με το οποίο η ευρύτερη παραλιακή περιοχή 
γύρω από τον οικισμό Αρκουδιού βρίσκεται στην περιο¬ 
χή Α1 των Ζ.Ο.Ε. με επιτρεπόμενες χρήσεις γης όπως 
προβλέπονται στην παρ. Α του άρθρου 3 του παραπάνω 
Διατάγματος και με κατώτατο όριο κατάτμησης και αρ¬ 
τιότητας καθώς και οι όροι και περιορισμοί δόμησης της 
παραπάνω περιοχής όπως προβλέπεται από την παρ. Γ 
του άρθρου 3 του παραπάνω διατάγματος. 

η) Την υπ’ αριθμ. 25297/25.6.2003 (ΦΕΚ 1470/9.10.2003/ 
τ.Β') απόφαση της Υπουργού ΠΕ.ΧΩ.Δ.Ε. με την οποία 
εγκρίνεται το Περιφερειακό Πλαίσιο Χωροταξικού Σχε- 
διασμού και Αειφόρου Ανάπτυξης Περιφέρειας Δυτικής 
Ελλάδας. 

0) Την ύπαρξη καταγεγραμμένων δημοσίων κτημάτων 
του Υπουργείου Οικονομίας και Οικονομικών με Α.Β.Κ. 
225 (Δ.Ο.Υ. Λεχαινών) και Α.Β.Κ. 113 και 122 (Δ.Ο.Υ. Γα- 
στούνης) τα οποία εκμεταλλεύεται ο Ε.Ο.Τ. 

ι) Την μη ύπαρξη ευπαθών οικοσυστημάτων και προ- 
στατευόμενων περιοχών στη θέση όπου χαράσσεται ο 
αιγιαλός και η παραλία. 

32. Τα εμφανή ίχνη των αποτυπωμάτων του κύματος 
που εντοπίστηκαν μετά από αυτοψία που έγινε στην 
περιοχή κατά τις συνεδριάσεις της Επιτροπής, απο¬ 
φασίζουμε: 

Καθορίζουμε πάνω στα τοπογραφικά και υψομετρι¬ 
κά διαγράμματα που συνέταξε ο Μπεβούδας Πέτρος, 
Πολιτικός Μηχανικός Τ.Ε., τον Ιούλιο 2004 σε κλίμακα 
1:500 σε δύο πινακίδες, τα οποία ελέγχθηκαν και θε¬ 
ωρήθηκαν για την ακρίβεια της αποτύπωσης από τον 
Δημήτρη Μενύχτα Τ.Ε. Μηχανικών - Τοπογραφίας, της 
Κτηματικής Υπηρεσίας Ηλείας τον Απρίλιο του 2005, 
σύμφωνα με το άρθρο 4 του ν. 2971/2001, τις πιο κάτω 
οριογραμμές: 

1. Με κόκκινη γραμμή την οριογραμμή του αιγιαλού, 
σημειούμενη με τα στοιχεία Α, 1,2,3, 4, 5,6,7,8,9,10,11,12,13, 
14,15,16,17,18,19,20,21,22,23,24,25,26,27,28, ΚΙ, ως εξής: 

α) Κορυφές 1, 2: περιγράφουν τα εμφανή ίχνη ανάβα¬ 
σης του χειμερίου κύματος και την αμμώδη σύσταση 
του εδάφους, όπως προέκυψε από την αυτοψία στην 
περιοχή την ημέρα της συνεδρίασης της Επιτροπής 
Καθορισμού. 

β) Κορυφές 3, 4: περιγράφουν την προς τη θάλασσα 
πρόσοψη της στεγασμένης βεράντας του κτιρίου ιδιο¬ 
κτησίας των Ερμή - Νικολάου Σεϊδόπουλου και Χρυσάν¬ 
θης Σεϊδοπούλου. Η παραπάνω βεράντα έχει εξαιρεθεί 
από την κατεδάφιση με την υπ’ αριθμ. 9117/23.6.1997 
απόφαση Νομάρχη Ηλείας. 

γ) Κορυφές 5, 6, 7, 8: καθορίζονται στην θέση αυτή 
σύμφωνα με τις υποδείξεις του Γ.Ε.Ν. όπως αυτές 
αναφέρονται στο υπ’ αριθμ. Φ.544.5/321/06/Αριθμ. Σχ. 
8800/24.3.2006 έγγραφό του καθώς και σε εφαρμογή 
των όσων αναφέρονται στην υπ’ αριθμ. 13/2006 Ατομική 
Γνωμοδότηση του Γραφείου του Νομικού Συμβούλου 
του Υπουργείου Οικονομίας και Οικονομικών. 

δ) Κορυφές 9, 10, 11: περιγράφουν τα εμφανή ίχνη 
ανάβασης του χειμέριου κύματος μπροστά από την πρό¬ 
σοψη του κτιρίου ιδιοκτησίας της Νικήτα Πηνελόπης, 
το οποίο έχει εξαιρεθεί οριστικά από την κατεδάφιση 
ύστερα από αίτησή της σύμφωνα με το ν. 720/1977 (σελ. 
206 και αριθμό κατάθεσης αίτησης 207/7.8.1978) και του 

κτιρίου ιδιοκτησίας Αγγελόπουλου Γεωργίου που έχει 
εξαιρεθεί από την κατεδάφιση με την υπ’ αριθμ. 503/1999 
απόφαση Νομάρχη Ηλείας και την υπ’ αριθμ. 308/2000 
άδεια οικοδομής. Σημειώνεται ότι μπροστά από τα κτί¬ 
ρια υπάρχει βραχώδης σχηματισμός ο οποίος ανακόπτει 
την μεγαλύτερη ανάβαση του χειμερίου κύματος. 

ε) Κορυφές 12,13: περιγράφουν την νόμιμη πρόσοψη 
του κτιρίου ιδιοκτησίας Μαρίας Σεϊδοπούλου, όπως αυτή 
φαίνεται στην υπ’ αριθμ. 477/1997 άδεια οικοδομής. 

στ) Κορυφή 14: εφάπτεται στην βεράντα του κτιρίου 
ιδιοκτησίας Αργυροπούλου Πελαγίας. Η κορυφή αυτή 
βρίσκεται σε υψόμετρο 3,82 μ. από τη θάλασσα ενώ 
κατά την ημέρα της αυτοψίας δεν παρατηρήθηκαν υπο- 
σκαφές στο βραχώδες πρανές. 

ζ) Κορυφές 15,16: χαράσσονται στα σημεία αυτά αφού 
κατά την αυτοψία στην εν λόγω περιοχή παρατηρήθη¬ 
καν υποσκαφές του βραχώδους πρανούς σε βάθος 1,50 
-2,00 μέτρων από την ακτογραμμή. Οι πέτρινες μάντρες 
που έχουν κατασκευαστεί στα πρόσωπα των οικοπέδων 
ιδιοκτησίας του Μετσοβίτη καθώς και η διαμόρφωση 
των επιφανειών τους, πραγματοποιήθηκαν κατά την 
τελευταία πενταετία και αφού είχε αρχίσει η διάβρωση 
της ακτής. Επίσης λήφθηκε υπόψη και ο συμβουλευτικός 
χαρακτήρας του διαγράμματος που συνόδευε την υπ’ 
αριθμ. ΙΓ. 10466/26.9.1977 (ΦΕΚ 465/19.11.1977/τ.Δ') από¬ 
φαση Νομάρχη Ηλείας. 

η) Κορυφές 17,18: εφάπτονται στις γωνίες των κτιρί¬ 
ων ιδιοκτησίας Σπεντζάρη Αβραάμ και των Μακρυδήμα 
Πέτρου και Καραμπέτσου Βιργινίας. Στις θέσεις αυτές 
διαπιστώθηκε μεγάλη υψομετρική διαφορά από τη θά¬ 
λασσα και κατά τόπους καταπτώσεις και υποσκαφές 
του βραχώδους πρανούς. Οι κορυφές αυτές χαράσσο- 
νται στην στέψη του πρανούς. Η κορυφή 17 χαράζεται 
σε υψόμετρο 5,86 μ. από την θάλασσα και η κορυφή 18 
σε υψόμετρο περίπου 4,30 μ.. 

θ) Κορυφή 19: συμπίπτει με την κορυφή του ορίου 
του οικοπέδου ιδιοκτησίας Μητροπούλου Αικατερίνης. 
Η κορυφή χαράσσεται σε υψόμετρο 3,94 μ. από τη θά¬ 
λασσα ενώ από την αυτοψία που έγινε στην περιοχή 
δεν διαπιστώθηκε μεγαλύτερη ανάβαση του χειμερίου 
κύματος. 

ι) Κορυφή 20: εφάπτεται στην γωνία του κτιρίου ιδιο¬ 
κτησίας Μητρόπουλου Διονυσίου, το οποίο έχει εξαι¬ 
ρεθεί οριστικά από την κατεδάφιση σύμφωνα με το ν. 
720/1977 (σχετικό το 817/13.5.1998 έγγραφο του Πολεο- 


δομικού Γ ραφείου Αμαλιάδας). Κατά την αυτοψία δεν 
διαπιστώθηκε ανάβαση του χειμερίου κύματος σε μεγα¬ 
λύτερο υψόμετρο. 

ια) Κορυφές 21, 22, 23, 24, 25, 26, 27, 28: χαράσσονται 
στην στέψη του βραχώδους πρανούς και σε υψόμετρα 
που κυμαίνονται από 3,00 - 4,50 μέτρα. Κατά την αυτο¬ 
ψία δεν διαπιστώθηκε ανάβαση του χειμερίου κύματος 
σε μεγαλύτερο υψόμετρο. 

Οι κορυφές Α και ΚΙ είναι ήδη καθορισμένες με την υπ’ 
αριθμ. 1063229/6363/Β0010/2000 (ΦΕΚ 640/4.10.2000/τ.Δ') 
απόφαση Υπουργού Οικονομικών «από όριο οικισμού 
Αρκουδιού μέχρι το τέλος της περιοχής Λουτρών Κυλ¬ 
λήνης» και με την υπ’ αριθμ. 1050072/4891/Β0010/18.7.2002 
(ΦΕΚ 707/19.8.2002/τ.Δ') απόφαση Υπουργού Οικονομίας 
και Οικονομικών «από Οικισμό Γλύφας έως Φάρο Αρκου¬ 
διού», αντίστοιχα. 

2. Με κίτρινη γραμμή την οριογραμμή της παραλίας, 
σημειούμενη με τα στοιχεία Α', 1', 1, 2, 3, 4, 5, 6, 7, 8, 9, 
10,11,12,13,14,15,16,17,18,19, 20, 21, 22, 22', 26', ΚΤ. 

Η οριογραμμή της παραλίας από την κορυφή 1 έως την 
κορυφή 22 ταυτίζεται με την οριογραμμή του αιγιαλού, 
ενώ από την κορυφή 22' έως την κορυφή ΚΤ ταυτίζεται 
με το όριο της δημόσιας δασικής έκτασης που αναφέρε- 
ται στην υπ’ αριθμ. 424/19.3.1977 (ΦΕΚ 118/20.4.1977/τ.Δ') 
απόφαση Νομάρχη Ηλείας «περί κηρύξεως Δημόσιας 
Δασικής εκτάσεως, κείμενης εν θέση «Αρκούδι» περιφέ¬ 
ρειας κοινότητας Λυγιάς Ηλείας, ως αναδασωτέας» 
προκειμένου να εξυπηρετούνται οι σκοποί της παρ. 2 
του άρθρου 1 του ν. 2971/2001. Στο τμήμα όπου η οριο- 
γραμμή της παραλίας ταυτίζεται με την οριογραμμή 
του αιγιαλού, οι σκοποί της παρ. 2 του άρθρου 1 του ν. 
2971/2001 εξυπηρετούνται από τους κάθετους δρόμους 
προς τον αιγιαλό που υπάρχουν στον οικισμό. 

3. Από την ζώνη του αιγιαλού και της παραλίας δεν 
εξαιρούνται κτίρια, μάντρες και περιφράξεις. 

4. Ο καθορισμός των πιο πάνω οριογραμμών γίνεται 
για πρώτη φορά. 

Η Επιτροπή 

Ο Πρόεδρος Τα Μέλη 

ΝΙΚΟΛΑΟΣ ΣΙΑΝΝΗΣ ΔΗΜΗΓΡΗΣ ΜΕΝΥΧΤΑΣ 
ΔΙΟΝΥΣΙΟΣ ΠΟΥΛΗΣ 
ΔΗΜΗΤΡΗΣ ΣΠΥΡΟΥΛΙΑΣ 
ΚΛΗΜΕΝΤΙΑ ΚΑΡΑΓΙΑΝΝΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ -Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυιΌ, προσαυξανόμενη κατά 0,20 αυτό για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή 00: 


Τεύχος 

Περίοδος 

Ευπο 

Τεύχος 

Περίοδος 

ΕϋΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετηοιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 βυτο προσαυξανόμενη κατά 1 θυτο ανά 50 
σελίδες. 

• Η τιμή πώλησης σε μορφή οό-τοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ίηΐβτηβΐ: Ι)Ι1ρ://ινινιν.6ΐ.ςΓ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙβγπβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απύ την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΕΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Μΐΐρ://νννννν·6ΐ·[|Γ - 0-τπ3ίΙ: νν&Ητπ^είβπαίθΐ.οτ 




































